PRAVILNIK

5. Memorijalnog turnira "Željko Matić"

Članak 1.

**Osnovna škola braće Radić** organizira u Zagrebu, naselje Botinec, 7. lipnja 2013. Memorijalni turnir "Željko Matić".

Članak 2.

Natjecanje se održava u prostoru škole (učionica biologije) s početkom u 9:00 sati.

Članak 3.

Pravo sudjelovanja imaju svi prijavljeni učenici osnovnih škola i djeca predškolskog uzrasta.

Članak 4.

Turnir se igra po **Švicarskom sustavu u 7 kola** s tempom igre od **10 minuta po igraču**, a prema pravilniku FIDE za brzopotezni šah. Iznimno, u odnosu na pravila FIDE, u slučaju odigravanja nemogućeg poteza igraču se dodjeljuje opomena i protivniku se dodaju dvije minute na satu, a u ponovljenom slučaju igrač koji povuče nemoguć potez gubi partiju.

Članak 5.

Konačni poredak u pojedinačnoj konkurenciji određuje se na temelju sakupljenih bodova. U slučaju diobe mjesta o konačnom plasmanu odlučivat će sljedeći kriteriji:

1. Srednji buholc,

2. Buholc

3. Kumulativ

4. Veći broj pobjeda,

5. Žrijeb (u slučaju diobe nekog od prva tri mjesta),

Članak 6.

Učesnici turnira mogu se prijaviti i kao članovi ekipe koja broji od tri do četiri člana. Svi članovi ekipe moraju biti učenici iste osnovne škole. Jedna škola može prijaviti i više od jedne ekipe.

Djeca predškolskog uzrasta ne mogu se natjecati u ekipnoj konkurenciji.

Ekipni poredak određuje se na temelju zbroja sakupljenih bodova tri najuspješnija člana ekipe. U slučaju diobe mjesta o konačnom plasmanu odlučivat će isti kriteriji 1.-4. kao i u pojedinačnoj konkurenciji, zbrojeni za tri najbolje plasirana člana ekipe. Ako su po kriterijima 1.-4. dvije ekipe iste, dijele mjesto u plasmanu.

Članak 7.

Sudac turnira je Nenad Frouth. Odluke suca turnira su konačne.

U Zagrebu, 28. svibnja 2013.

Organizacijski odbor

OŠ braće Radić